kalixlouiis/myanmar-wikipedia-corpus huggingface dataset:
Mount Chōkai＆Tobishima Geopark အကြောင်းအရာ ချောခိုင်းတောင် သည် ယာမဂတစီရင်စုအတွင်းရှိ မြို့လေးမြို့နှင့် အခိတစီရင်စုရှိ မြို့နှစ်မြို့တို့၏ နယ်နိမိတ်ပေါ်တွင် တည်ရှိနေသည့် တောင်တစ်ခု ဖြစ်သည်။
တောင်ထိပ်သည် ယာမဂတစီရင်စုဘက်ခြမ်း ယုဇမြို့တွင် တည်ရှိသည်။
ထို့အတွက်ကြောင့် ယာမဂတစီရင်စုတွင် အမြင့်ဆုံးတောင်ထိပ်ဖြစ်ကာ တိုးဟိုခုဒေသတွင် ဒုတိယအမြင့်ဆုံးတောင်ထိပ် ဖြစ်သည်။
တိုးဟိုခုဒေသ၏ ပထမအမြင့်ဆုံးတောင်ထိပ်သည် ဟိအချိဂတခဲတောင် (အမြင့် ၂၃၅၆ မီတာ) ရှိသည်။
အခိတစီရင်စုရှိ ချောခိုင်းတောင်၏ အမြင့်ဆုံးနေရာသည် ၁၇၇၅ မီတာ ရှိသည့်အတွက် ဤတောင်သည်ပင် အခိတစီရင်စု၏ အမြင့်ဆုံးတောင် ဖြစ်သည်။
တောင်ထိပ်မှနေ၍ ရှီရခမိတောင်များ၊ မြောက်ဘက်ရှိ အိဝခိတောင်နှ်င့ တောင်ဘက်ရှိ ဆဒိုကျွန်း၊ အရှေ့ဘက်ရှိ ပစိဖိတ်သမုဒ္ဒရာများကို မြင်တွေ့နိုင်သည်။
တောင်၏ တောင်ဘက်အခြမ်းတွင် "ရှင်းဂျိဆက်ခဲ" ဟုခေါ်သည့်နေရာရှိပြီး ၎င်းနေရာသည် ခန်ဂျိစာလုံးဖြင့် "နှလုံး" ပုံစံနှင်းများ ကျန်ရစ်နေသည်။
နွေရာသီရောက်သည့်အချိန်၌ပင် တောင်ထိပ်၏ နေရာအချို့တွင် နှင်းများကျန်ရှိနေပြီး ဤသည်မှာ လွန်ခဲ့သည့်မကြာသေးသောအချိန်ကာလများက ရေခဲဖုံးလွှမ်းသည့်နေရာတစ်ခုဖြစ်ခဲ့သည့် ဘူမိဆိုင်ရာသက်သေလည်း ဖြစ်သည်။
ပေါက်ကွဲမှုများ ချောခိုင်းတောင်သည် လှုပ်ရှားမှုအလွန်များသည့် မီးတောင်တစ်ခု ဖြစ်သည်။
အဓိကပေါက်ကွဲမှုများသည် အောက်ပါအတိုင်း ဖြစ်သည်။
၄၆၆ ဘီစီ - တောင်ထိပ်တွင် ကြီးမားသည့် ပြိုကျမှုများ ဖြစ်ပေါ်ခဲ့သည်။
၈၁၀ အေဒီ - ပေါက်ကွဲမှုအကြိမ်အရေအတွကသည် ၈၂၄ ကြိမ်အထိ ရှိခဲ့သည်။
၈၄၀ အေဒီ - ပေါက်ကွဲခဲ့သည်။
၈၇၁ အေဒီ - ပေါက်ကွဲမှုဖြစ်ပွားခဲ့ပြီး ချော်ရည်များ ကျဆင်းခဲ့သည်။
၉၃၉ အေဒီ - ပေါက်ကွဲခဲ့သည်။
၁၅၆၀ အေဒီ - ပေါက်ကွဲခဲ့သည်။
၁၆၅၉ - ၁၆၆၃ အေဒီ - ပေါက်ကွဲခဲ့သည်။
၁၇၄၀ - ၁၇၄၁ အေဒီ - ပေါက်ကွဲခဲ့သည်။
၁၈၀၀ - ၁၈၀၁ အေဒီ - ရေနွေးငွေ့များ ပေါက်ကွဲထွက်လာခြင်း၊ ချော်ရည်များကျဆင်းလာသည်။
လူရှစ်ဦး သေဆုံးခဲ့သည်။
၁၈၂၁ ခုနှစ် - ပေါက်ကွဲခဲ့သည်။
၁၈၃၄ အေဒီ - ပေါက်ကွဲခဲ့သည်။
၁၉၇၁ အေဒီ - ပေါက်ကွဲခဲ့သည်။
၁၉၇၄ အေဒီ - ရေနွေးငွေ့များပေါက်ကွဲထွက်ခြင်း၊ ရွှံ့နွံရည်များကျဆင်းခြင်းများ ဖြစ်ပေါ်လာခဲ့သည်။
သမိုင်းကြောင်း ရုပ်ပုံများ ကိုးကား ကဏ္ဍ:ဂျပန်နိုင်ငံရှိ တောင်များ။
အပြာရောင် နိုက်ခီ အားကစားဖိနပ်စီးထားသော ခြေသုံးချောင်းရှိသည့် "Tralalero Tralala ()" ငါးမန်းပုံသည် ဤမီမ်း အမျိုးအစားတွင် ပထမဆုံးရေပန်းစားခဲ့သည့် ဇာတ်ကောင်ဖြစ်သည်။
အီတာလျံ ဦးနှောက်ဖျက် ရုပ်ပြောင် (Italian Brainrot) များသည် ၂၀၂၅ ခုနှစ်အစောပိုင်းတွင် လူမှုကွန်ယက်များ၌ ရေပန်းစားလာခဲ့သော ဆာရီယယ်လစ်ဇင် အင်တာနက် မီးမ် စီးရီးတစ်ခုဖြစ်ပြီး AI နှင့် ဖန်တီးထားသော အီတလီအသံထွက်ဟန်ရှိသည့် အမည်များပေးထားသော အဓိပ္ပာယ်မဲ့ သတ္တဝါပုံများဖြင့် ပုံဖော်ထားသည့် ရုပ်ပုံများပင်ဖြစ်သည်။
ဤဖြစ်ရပ်သည် TikTok နှင့် Instagram ကဲ့သို့သော ဆိုရှယ်မီဒီယာပလပ်ဖောင်းများပေါ်တွင် လျင်မြန်စွာပျံ့နှံ့သွားခဲ့ပြီး ၎င်း၏ပေါင်းစပ်ထားသော "အီတလီ" အသံထွက် နာမည်များ၊ အရိုင်းဆန်သော သို့မဟုတ် ဟာသမြောက်သော ရုပ်ပုံများ၊ စိတ်ကူးယဉ်ဆန်ဆန် အနုပညာဖန်တီးမှုများနှင့် ၎င်းအကြောင်းအရာများနှင့် ကျိုးကြောင်းဆီလျော်မှုမရှိသည့် နောက်ခံဇာတ်ကြောင်းများနှင့် ဆက်စပ်မှုများကြောင့် ပိုမိုပျံ့နှံ့သွားခဲ့သည်။
၂၀၂၅ ခုနှစ် အင်တာနက် ယဉ်ကျေးမှုနယ်ပယ်တွင် အီတာလျံ ဦးနှောက်ဖျက် သရော်စာ ဟူသော သရော်စာအမျိုးအစားတစ်ခု ပေါ်ထွက်လာခဲ့သည်။
ဤသရော်စာများသည် အဓိပ္ပာယ်မရှိသည့် စကားစုများ၊ လိုက်လျောညီထွေမှု-မရှိသည့် လှုပ်ရှားရုပ်ပုံ ဗီဒီယိုများနှင့် သမရိုးကျ-မဟုတ်သော အသံထွက် စကားလုံးများကို ပေါင်းစပ်အသုံးပြုထားသဖြင့် ၎င်းတို့ကို ခံစားကြည့်ရှုသူတို့၏ ဦးနှောက်တွင် သဘောတရား အတွေးအခေါ်များ ပျက်စီးသည့် အာရုံခံစားမှုကို ဖြစ်စေသည်ဟု သုံးသပ်နိုင်သည်။
ထိုသရော်စာများသည် ရှေးရိုးစဉ်လာ သရော်စာ အနုပညာပုံစံများနှင့် ကွဲပြားသည့်အပြင်၊ အီတလီဘာသာစကား အသံထွက်နှင့် ယဉ်ကျေးမှု သင်္ကေတများကို ညွှန်းပေးသည့် အမူအရာများ ပါဝင်နေခြင်းကြောင့် အင်တာနက် လူမှုကွန်ယက်အသိုင်းအဝိုင်းများတွင် ထူးခြားစွာ နာမည်ကျော်ကြားလာခဲ့သည်။
ဤနေရာတွင် "ဦးနှောက်ဖျက်" (Brainrot) ဟူသော အသုံးအနှုန်းသည် ဗန်းစကားဖြစ်ပြီး ၎င်းဇာတ်ကောင်များ၏ အီတလီအသံထွက်ဟန်ပေါက်သယောင်ယောင်ရှိသော အမည် အသံထွက်များကို ကြိမ်ဖန်များစွာ ကြားရခြင်းကြောင့် စိတ်တွင် အစစ်အမှန်ဟု ထင်မှတ်မှားစေကာ ဒွိဟဖြစ်စေခြင်းကို တင်စားသုံးနှုန်းခြင်းဖြစ်၏။
ဇာတ်ကောင်များ၏ အမည်နှင့် ပုံပန်းသဏ္ဍာန်များ အီတာလျံ ဘရိန်းရော့များတွင် AI ဖြင့် ပြုလုပ်ဖန်တီးထားသော ဇာတ်ကောင်မျိုးစုံပါရှိသည်။
ဇာတ်ကောင်အများစုသည် သက်ရှိ၊ သက်မဲ့ အရာဝတ္တုမျိုးစုံကို ပေါင်းစပ်ဖန်တီးထားမှု၏ ရလဒ်များဖြစ်ပြီး အများအားဖြင့် တိရစ္ဆာန်များအား နေ့စဉ်သုံးပစ္စည်းများ၊ အသီးအနှံအမျိုးမျိုး စသည်တို့ဖြင့် ပေါင်းစပ်လေ့ရှိသည်။
အခြားဇာတ်ကောင်များသည် နဂိုရှိပြီးသား ဇာတ်ကောင်များကို တစ်ခုနှင့်တစ်ခု ပေါင်းစပ်ခြင်းဖြင့် ဖန်တီးထားခြင်းဖြစ်ပြီး အလွန်ရှည်လျားသော နာမည်များဖြင့် ဇာတ်ကောင်အသစ်များဖြစ်သွားစေသည်။
ထရာလာလဲရိုး ထရာလာလား ဤမီးမ်၏ ပထမဆုံး လူသိများရေပန်းစားခဲ့သည့် ဇာတ်ကောင်မှာ ထရာလာလဲရိုး ထရာလာလား (Tralalero Tralala) ဟု အမည်ရသည့် နိုက်ခီ အားကစားဖိနပ်များစီးထားသည့် ခြေထောက်သုံးချောင်းရှိသော ငါးမန်းတစ်ကောင်ပုံဖြစ်သည်။
Traalero Tralala သည် မဟာလူသားတစ်ဦး၏ အမြန်နှုန်းဖြင့် ပြေးနိုင်ပြီး အမြင့်ခုန်နိုင်စွမ်းရှိသည့် အားကစားသမားဟုဖော်ပြကြသည်။
ဘွန်ဘာဒီးရိုး ခရိုကိုဒီးလို ဘွန်ဘာဒီးရိုး ခရိုကိုဒီးလို (Bombardiro Crocodilo) သည် မိကျောင်းခေါင်းနှင့် ဒုတိယကမ္ဘာစစ်ခေတ်သုံး အင်ဂျင်နှစ်လုံးတပ် ဗုံးကြဲလေယာဉ်ကိုယ်ကို ပေါင်းစပ်ထားသည့် ကပြား-သတ္တဝါဖြစ်သည်။
ဘွန်ဘွန်ဘီနီ ဂူဆိနီ (Bombombini Gusini) အမည်ရှိ တိုက်လေယာဉ်အတောင်ပံပါသော ငန်းပုံ ဇာတ်ကောင်နှင့် အမျိုးနီးစပ်တော်သည်ဟုဖော်ပြထားသည်။
တုံ တုံ တုံ ဆာဟူး ဘေ့စ်ဘောရိုက်တံကိုင်ထားသည့် တင်းပုတ် (Tung Tung Tung Sahur) တုံ တုံ တုံ ဆာဟူး (Tung Tung Tung Sahur) သည် လက်ထဲတွင် ဘေ့စ်ဘောရိုက်တံကိုင်ဆောင်ထားသည့် တင်းပုပ်နှင့်တူသော လူသားပုံ သစ်သားရုပ်ဖြစ်သည်။
၎င်းသည် အီတာလျံဘရိန်းရော့၏ အစိတ်အပိုင်းတစ်ခုအဖြစ် ယူဆကြသော်လည်း အင်ဒိုနီးရှား ယဉ်ကျေးမှုအပေါ် အခြေခံထားခြင်းဖြစ်၏။
'Tung Tung Tung' သည် အင်ဒိုနီးရှားလူမျိုးတို့၏ ရိုးရာအရ ဆူဟူရမ် ဇာန် လတွင် မွတ်စ်လင်မ်များ ဥပုသ်လအတွင်း အစာမရှောင်မီ အရုဏ်မတက်မီ စားသုံးသော ဆူဟူရ်ကို စတင်ရန်အတွက် ဗုံများကို ခပ်ကြမ်းကြမ်းတီးခတ်ခြင်း၏ မြည်သံစွဲ သဘောဖြစ်သည်။
၂၀၂၅ မေလတွင် အင်ဒိုနီးရှားထုတ်လုပ်ရေးလုပ်ငန်းစု က ၎င်းကိုအခြေခံ၍ ရုပ်ရှင်ရိုက်ကူးရန် စိတ်ကူးရှိကြောင်း ဖော်ပြခဲ့သည်။
ဘာလာရီးနား ကာပူချိနာ ဘာလာရီးနား ကာပူချိနာ (သို့) ကာပူချီးနား ဘာလာရိနာ (Ballerina Cappuccina or Cappuccina Ballerina) သည် ဘဲလေးအကမယ် ဖိနပ်နှင့်ဝတ်စုံကို ၀တ်ဆင်ထားသော ကော်ဖီခွက်ပုံ ခေါင်းနှင့် ဘဲလေးအကမယ်ပုံဖြစ်သည်။
မူရင်း meme တွင် သူမ၏ ရှေ့ပြေးပုံစံကို လှပစွာ ဖော်ပြခဲ့သည်။
သူမသည် ကာပူချီးနိုး အက်ဆက်ဆီနို (Cappuccino Assassino) အမည်ရှိ သူမကို ပြန်ပေးဆွဲခဲ့သည့် နင်ဂျာနှင့် လက်ထပ်ထားသည်။
သူမတွင် အက်စပရက်ဆိုးနား ဆစ်ဂနိုးရာ (Espressona Signora) အမည်ရှိ ညီမတစ်ဦးလည်း ရှိသည်။
အခြားဇာတ်ကောင်များ ချင်ပန်ဇီးနီး ဘာနာနီးနီ (Chimpanzini Bananini)စီးရီး၏ "ပင်မဇာတ်ကောင်"အဖြစ် သတ်မှတ်ခံထားရသော ငှက်ပျောသီးကိုယ်လုံးနှင့် မျောက်ဝံတစ်ကောင်ပုံဖြစ်ပြီး "ဖျက်ဆီး၍မရသော" အရာအဖြစ်ဖော်ပြကြသည်။
လီရီးလီ လာရီးလာ (Lirili Larila)အချိန်ကို ထိန်းချုပ်နိုင်စွမ်းရှိသော ကန္တာရဆူးပင်ကိုယ်လုံး၊ ကွင်းထိုးဖိနပ်စီးထားသည့် ကြီးမားသော ခြေထောက်များရှိသည့် ဆင်ပုံဖြစ်သည်။
ထရစ်ပီး ထရော့ပီ (Trippi Troppi)အချို့ဗီဒီယိုများတွင် ငါးခေါင်းနှင့် အဝလွန်နေသော ဝက်ဝံ ကိုယ်လုံးကို ပေါင်းစပ်ထားသည့် ရုပ်ပုံကို ရည်ညွှန်းသော်လည်း အချို့ဗီဒီယိုများတွင် ပုစွန်ကိုယ်လုံးနှင့် ကြောင်မျက်နှာ ပေါင်းစပ်ထားသည့် ပုံကို ရည်ညွှန်းလေ့ရှိသည်။
ရေအောက်ကြမ်းပြင်တွင် မြင်မြင်သမျှ စားသုံးသောကြောင့် ကိုယ်အလေးချိန်တက်လာသည်ဟု ဖော်ပြထားသည်။
ထိုဒီဇိုင်းအား နောက်ဆုံးမှည့်ထားသည့် နာမည်ပြောင်မှာ "ပင်လယ်ဘုရင်"ဖြစ်သည်။
ရုပ်ပုံများ ကိုးကား ရှင်းလင်းချက်မှတ်စုများ ပြင်ပလင့်များ အီတာလျံ ဘရိန်းရော့ ဝီကီ (Fandom) ကဏ္ဍ:အင်တာနက် မီမီများ ကဏ္ဍ:အယ်လ်ဖာ မျိုးဆက် ကဏ္ဍ:အင်တာနက် ယဉ်ကျေးမှု ကဏ္ဍ:အင်တာနက် ဗန်းစကား။
ဦးဇော်အေးမောင်(၂ စက်တင်ဘာ ၁၉၆၀ မွေးဖွား) သည် ရခိုင်လူမျိုး နိုင်ငံရေးသမားတစ်ဦး ဖြစ်ပြီး လက်ရှိတွင် တိုင်းရင်းသားလူမျိုးများရေးရာဝန်ကြီးဌာန ၏ ဒုတိယဝန်ကြီး ဖြစ်သည်။
ယခင်က သူသည် ရန်ကုန်တိုင်းဒေသကြီး အစိုးရအဖွဲ့ တွင်၊ ရခိုင်တိုင်းရင်းသားရေးရာဝန်ကြီး အဖြစ် အစိုးရ ၂ဆက်ထိတိုင် တာဝန်ထမ်းဆောင်ခဲ့သူလည်း ဖြစ်သည်။
ငယ်ဘဝနှင့်ပညာရေး ၁၉၆၀ ပြည့်နှစ်၊စက်တင်ဘာ ၂ ရက် တွင် ၎င်းအား အဖ ဦးကျော်ဇောဝေ (ကုန်သွယ်ရေး(၁) မန်နေဂျာ)၊အမိ ဒေါ်မသန်းကြည် (မူလတန်းပြဆရာမ) တို့မှ ရခိုင်ပြည်နယ်၊စစ်တွေမြို့နယ်၊ရူပရွာချောင်းနားပိုင်းလမ်း တွင် မွေးဖွားခဲ့သည်။
မွေးချင်း ၆ ဦးအနက် တတိယမြောက်သား ဖြစ်သည်။
ငယ်စဥ်ဘဝကို ဖခင်ဖြစ်သူ တာဝန်ကျရာ အရပ်ဒေသတို့တွင် ဖြတ်သန်းကြီးပြင်းခဲ့သည်။
စစ်တွေမြို့နယ်၊ အမက (၁) ရူပရွာကျောင်းတွင် သူငယ်တန်း မှ တတိယတန်းအထိ ပညာသင်ကြားခဲ့သည်။
စတုတ္ထတန်းကို စစ်ကိုင်းမြို့၊အမက(၁)နန်းတော်ရွာရပ်ကွက်ကျောင်း တွင် လည်းကောင်း၊ပဥ္စမတန်း မှ သတ္တမတန်းအထိ အထက(၁)မြောင်းမြမြို့ တွင် လည်းကောင်း၊အဌမတန်းကို စစ်တွေ အထက(၂) တွင် လည်းကောင်း၊နဝမတန်း နှင့် ဒသမတန်း ကို အထက(၄)စစ်တွေ တွင် လည်းကောင်း အသီးသီး တက်ရောက်သင်ကြားခဲ့သည်။
ဆယ်တန်းအောင်ပြီးနောက် စစ်တွေဒေသကောလိပ် သို့ တက်ရောက်ကာ စိုက်ပျိုးရေးဒီပလိုမာဘွဲ့ ရယူခဲ့သည်။
ထို့နောက် ရန်ကုန် ဝိဇ္ဇာ၊သိပ္ပံ တက္ကသိုလ် သို့ တက်ရောက်ကာ B.SC (Zool) ဘွဲ့ ရရှိခဲ့သည်။
သူသည် ဥပစာတန်း အောင်မြင်လျှင် ဖြေဆိုခွင့်ရရှိသည့် အထက်တန်းရှေ့နေ (H.G.P)စာမေးပွဲ ကို ၁၉၈၂ ခုနှစ် တွင်လည်းကောင်း၊ ဘွဲ့တစ်မျိုးမျိုးရရှိပြီးလျှင် ဖြေဆိုခွင့်ရှိပြီး ရှေ့နေလိုက်ပါခွင့်ပါရရှိသည့် မှတ်ပုံတင်ရှေ့နေစာမေးပွဲ (R.L) REGISTERED LAWYER စာမေးပွဲတို့ကို ၁၉၈၄ ခုနှစ် လည်းကောင်း အောင်မြင်ခဲ့သည်။
ယင်းနောက် ရှေ့နေ အဖြစ် ဘဝကို ဖြတ်သန်းကာ အသက်မွေးဝမ်းကျောင်း ပြုလုပ်ခဲ့သည်။
နိုင်ငံရေးဖြတ်သန်းမှုများ ၁၉၈၈ ခုနှစ် အရေးအခင်းအပြီးနောက်ပိုင်း နိုင်ငံရေးပါတီများ ထူထောင်ခွင့်ရရှိခဲ့သည့် ၁၉၈၉ ခုနှစ် တွင် သူသည် ပြည်သူ့တိုးတက်ရေးနှင့်လွတ်မြောက်ရေးဒီမိုကရေစီတပ်ဦးပါတီ တွင် ပါတီ ဥက္ကဋ္ဌ တာဝန်ထမ်းဆောင်ခြင်းဖြင့် နိုင်ငံရေးလောကထဲသို့ စတင်ခြေချခဲ့သည်။
သူဦးဆောင်သည့် ပါတီသည် ၁၉၉၀ ပြည့်နှစ်၊အထွေထွေရွေးကောက်ပွဲ တွင် ဝင်ရောက်ယှဥ်ပြိုင်ခြင်းမရှိခဲ့ပေ။
ထို့အတွက် ပါတီ ဖျက်သိမ်းခံရပြီး ယင်းနောက်ပိုင်း တွင် သူသည် နိုင်ငံရေးလောကထဲမှ ပျောက်ကွယ်သွားခဲ့သည်။
၂၀၁၀ ပြည့်နှစ် အရောက်တွင် နိုင်ငံရေးပါတီများ ပြန်လည်မှတ်ပုံတင်ထူထောင်ခွင့်ရရှိသည့်နောက် သူသည် ဒေါက်တာအေးမောင် ဦးဆောင်သည့် ရခိုင်တိုင်းရင်းသားများ တိုးတက်ရေး ပါတီ တွင် ရန်ကုန်တိုင်းဒေသကြီး၏ ပါတီဥက္ကဋ္ဌ အဖြစ် ပါဝင်ခြင်းဖြင့် နိုင်ငံရေးလောကထဲ တကျော့ပြန် ခြေချလာခဲ့သည်။
ရခိုင်တိုင်းရင်းသားရေးရာဝန်ကြီးဘဝ ဦးဇော်အေးမောင် သည် ၂၀၁၀ ပြည့်နှစ်၊ အထွေထွေရွေးကောက်ပွဲ တွင် ရခိုင်တိုင်းရင်းသားများ တိုးတက်ရေး ပါတီ ကိုယ်စားပြု၍ ရန်ကုန်တိုင်းဒေသကြီး၊ရခိုင်တိုင်းရင်းသားရေးရာဝန်ကြီး နေရာ တွင် ယှဥ်ပြိုင်ရွေးကောက်ပွဲဝင်ခဲ့ပြီး အနိုင်ရ၍ ရခိုင်တိုင်းရင်းသားရေးရာဝန်ကြီး ဖြစ်လာခဲ့သည်။
ယင်းနောက် သူသည် ၂၀၁၅ ခုနှစ်၊အထွေထွေရွေးကောက်ပွဲ တွင် ရခိုင်ပါတီ ၂ ခု ပေါင်းစည်းထားသည့် ရခိုင်အမျိုးသားပါတီ ကိုယ်စားပြု၍ ရန်ကုန်တိုင်းဒေသကြီး၊ရခိုင်တိုင်းရင်းသားရေးရာဝန်ကြီး နေရာ၌ ထပ်မံ ယှဥ်ပြိုင်ရွေးကောက်ပွဲဝင်ခဲ့ပြီး အနိုင်ရ၍ ရခိုင်တိုင်းရင်းသားရေးရာဝန်ကြီး ဆက်ဖြစ်လာခဲ့သည်။
၂၀၂၀ ပြည့်နှစ်၊အထွေထွေရွေးကောက်ပွဲ တွင် သူသည် ဧရာဝတီတိုင်းဒေသကြီး၊ရခိုင်တိုင်းရင်းသားရေးရာဝန်ကြီး နေရာ၌ ရခိုင်အမျိုးသားပါတီ ကိုယ်စားပြု၍ ဝင်ပြိုင်ခဲ့သည်။
ရွေးကောက်ပွဲတွင် အနိုင်မရခဲ့ဘဲ ရှုံးနိမ့်ခဲ့သည်။
ထင်ရှားဖြစ်ရပ်များ ၂၀၁၁ ခုနှစ် တွင် နိုင်ငံတော်ဖွဲ့စည်းပုံအခြေခံဥပဒေဆိုင်ရာခုံရုံး တွင် တိုင်းနှင့်ပြည်နယ်အစိုးရအဖွဲ့များရှိ တိုင်းရင်းသားလူမျိုးရေးရာဝန်ကြီးများကို အခြားသောဝန်ကြီးများကဲ့သို့ တန်းတူအခွင့်အရေးများ ခံစားနိုင်ရန် လျှောက်ထားခဲ့သည့်အမှုတွင် ရခိုင်တိုင်းရင်းသားလွှတ်တော်အမတ်များဖြစ်ကြသည့် ဦးဘရှိန်၊ဒေါက်တာအေးမောင် တို့နှင့်အတူ ဦးဇော်အေးမောင် လည်း ပူးပေါင်းပါဝင် လက်မှတ်ထိုးခဲ့သည်။
ရခိုင်အမျိုးသား နိုင်ငံရေးသမား ဦးဘရှိန် အကြောင်းသိကောင်းစရာ စာအုပ်၊၂၀၂၂ ခုနှစ် ဇွန်လ (ပထမအကြိမ်) ၂၀၁၅ ခုနှစ် စက်တင်ဘာ ၉ ရက် တွင် ရန်ကုန်မြို့ရှိ ကန်တော်မင်္ဂလာ ပန်းခြံအား ဦးဥတ္တမ ပန်းခြံအဖြစ် အမည်ပြန်လည် သတ်မှတ်ပေးသည့်အခမ်းအနားကို ၎င်းက ဦးဆောင်ခဲ့သည်။
၂၀၂၁ နောက်ပိုင်းအခြေအနေ ၂၀၂၁ ခုနှစ် ဖေဖော်ဝါရီ ၂၃ ရက် တွင် နိုင်ငံတော်စီမံအုပ်ချုပ်ရေးကောင်စီ သည် ဦးဇော်အေးမောင် အား တိုင်းရင်းသားလူမျိုးများရေးရာဝန်ကြီးဌာန ၏ ဒုတိယဝန်ကြီး အဖြစ် ခန့်အပ်တာဝန်ပေးခဲ့သည်။
၂၀၂၅ ခုနှစ် ဇူလိုင် ၃၁ ရက် တွင် ပြန်လည်ပြင်ဆင်ဖွဲ့စည်းခဲ့သည့် ဝန်ကြီးချုပ် ဦးညိုစော ဦးဆောင်သည့် ပြည်ထောင်စုအစိုးရအဖွဲ့ တွင်လည်း ၎င်းသည် တိုင်းရင်းသားလူမျိုးများရေးရာဝန်ကြီးဌာန ၏ ဒုတိယဝန်ကြီး အဖြစ် ပြန်လည် ခန့်အပ်တာဝန်ပေးခံရသည်။
ရရှိသည့်ဆု ၂၀၂၂ ခုနှစ် မတ် ၂၇ ရက် တွင် နိုင်ငံတော်စီမံအုပ်ချုပ်ရေးကောင်စီ ဥက္ကဋ္ဌ သည် ၎င်းအား ဝဏ္ဏကျော်ထင်ဘွဲ့ အပ်နှင်းချီးမြှင့်သည်။
အိမ့်မျက်ခြယ် သည် Miss Earth Myanmar 2015 သရဖူကို ရရှိခဲ့ပြီး Miss Earth 2015 ပြိုင်ပွဲတွင် မြန်မာနိုင်ငံ ကိုယ်စားပြု အလှမယ် တစ်ဦးဖြစ်သည်။
ငယ်ဘဝနှင့်ပညာရေး အိမ့်မျက်ခြယ်ကို ၂၈ ဧပြီလ ၁၉၉၃ ခုနစ် မြန်မာနိုင်ငံ ချောင်းဆုံမြို့၌ မွေးဖွားခဲ့သည်။
သူ့မတွင် ညီအစ်ကိုနစ်ယောက်ရှိသည်။
အိမ့်သည် ဒဂုံတက္ကသိုလ် တွင် အင်္ဂလိပ်ဘာသာဖြင့် ဘွဲ့ရခဲ့သည်။
ကောလိပ်ဘွဲ့ရပြီးနောက်တွင် အိမ့်မျက်ခြယ်သည် ရန်ကုန်ရှိ အရည်အချင်းပြည့်မီသော အေဂျင်စီတစ်ခုတွင် မော်ဒယ်မဖြစ်ခင် စာရင်းကိုင်တစ်ဦးအဖြစ် လုပ်ကိုင်ခဲ့သည်။
အိမ့်မျက်ခြယ်သည် မြန်မာနိုင်ငံ၌ မင်းသမီးတစ်ဦးဖြစ်ဖို့ ရည်ရွယ်ထားတယ်။
သူမသည် ၂၀၁၃ ခုနှစ်တွင် မြန်မာနိုင်ငံ ရုပ်ရှင်အစည်းအရုံးတွင် သင်တန်းတက်ခွင့်ရခဲ့သည်။
အလှမယ် Miss Golden Land Myanmar 2014 Miss Golden Land Myanmar ရဲ့ ဒုတိယမြောက်ကျင်းပသော ပြိုင်ပွဲတွင် ပါဝင်ခဲ့သည်။
Miss Earth Myanmar 2014ပြိုင်ပွဲ၌ အိမွန်ခိုင်က အနိုင်ရရှိခဲ့ပြီး အိမ့်မျက်ခြယ်က 1st runner upဆုအဖြစ်ပြီးဆံုးခဲ့သည်။
ပထမဆုရရှိခဲ့ပြီး Miss South East Asian Myanmar 2014 ဆုကို ရရှိခဲ့သည်။
သူမသည် ထိုင်းနိုင်ငံ ဘန်ကောက် မြို့၌ မြန်မာကိုယ်စားပြုယှဉ်ပြိုင်ခဲ့ပြီး Miss Photogenic ဆုကို ရရှိခဲ့သည်။
[ ကိုးကားလိုအပ်သည် ] Miss Golden Land Myanmar 2015 Eaint Myat Chal သည် ထိုနှစ်တွင်ပင် အလှမယ်ပြိုင်ပွဲသို့ ထပ်မံဝင်ရောက်ယှဉ်ပြိုင်ခဲ့ပြီး Miss Earth Myanmar 2015 ကိုရရှိခဲ့သည်။
ကျန်ဆုများမှာ Miss Supranational Myanmar 2015 အဖြစ် L Bawk Nue၊ Miss Intercontinental Myanmar 2015 မေရှင်းရှိန်၊ Miss Tourism Myanmar 2015 ကို နန်းဆိုင်းအိန် ကရရှိခဲ့ပြီးနှင့် ကြူကြူက Miss Face of Beauty Myanmar 2015 ကိုရရှိခဲ့သည်။
Miss Earth 2014 ဆုရှင် Jamie Herrell သည် မြန်မာနိုင်ငံသို့ သွားရောက်ကာ အလှမယ်ပြိုင်ပွဲနှင့် သဘာဝပတ်ဝန်းကျင်ဆိုင်ရာ လှုပ်ရှားမှုများတွင် ပါဝင်ရန် စီစဉ်ထားသည်။
Miss Earth 2015 Miss Earth Myanmar ဆုကို ဆွတ်ခူးနိုင်ခြင်းဖြင့် သူမသည် Miss Earth 2015 ပြိုင်ပွဲတွင် မြန်မာနိုင်ငံ ကိုယ်စားပြုအဖြစ် ယှဉ်ပြိုင်ခဲ့သည်။
ကိုးကား ပြင်ပလင့်ခ်များ } ကဏ္ဍ:၁၉၉၃ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မြန်မာ အလှမယ်များ။
ရွှေတောင်ကုမ္ပဏီအုပ်စု (ယခင်က အိုလံပစ်ဆောက်လုပ်ရေး) သည် မြန်မာနိုင်ငံရှိ မိသားစုပိုင် လုပ်ငန်းဖြစ်သည်။
မြန်မာနိုင်ငံရှိ စီးပွားရေးလုပ်ငန်းအများအပြားကို ပိုင်ဆိုင်ပြီး မြန်မာနိုင်ငံရှိ အခြေခံအဆောက်အအုံတည်ဆောက်ရေးများ ဆောင်ရွက်ခဲ့သည်။
လုပ်ငန်းကို ၁၉၉၀ခုနှစ်တွင် စတင်တည်ထောင်ပြီး လက်ရှိတွင် ဦးအိုက်ထွန်းသည် ဥက္ကဋ္ဌဖြစ်သည်။
ရွှေတောင်အုပ်စုကို ယခင်က အိုလံပစ် ဆောက်လုပ်ရေးကုမ္ပဏီဟု သိကြသည်။
၎င်းနှင့်ဆက်နွယ်သော အာရှဓနဘဏ်အား ဘဏ်လုပ်ငန်းဆိုင်ရာ အရှုပ်တော်ပုံ၊ ငွေကြေးခဝါချမှု စွပ်စွဲချက်နှင့် မူးယစ်ဆေးဝါးနှင့် ဆက်နွယ်မှုများ ရှိသည်ဟု အမေရိကန် ဘဏ္ဍာရေးဝန်ကြီးဌာနက စွပ်စွဲခဲ့ပြီးနောက်၊ ၂၀၀၃ ခုနှစ်တွင် အမေရိကန်အစိုးရက ထိုဘဏ်ကို ပိတ်ဆို့အရေးယူခဲ့ကာ မြန်မာအစိုးရကလည်း ပိတ်သိမ်းခဲ့သည်။
ထိုဖြစ်ရပ်များအပြီး ၂၀၀၄ ခုနှစ်တွင် ရွှေတောင်အုပ်စုဟု အမည်ပြောင်းလဲခဲ့ခြင်း ဖြစ်သည်။
ကိုးကား ကဏ္ဍ:မြန်မာနိုင်ငံရှိ ကုမ္ပဏီများ။
Forever Group သည် မြန်မာနိုင်ငံရှိ ထိပ်တန်းမီဒီယာလုပ်ငန်းဖြစ်ပြီး ၁၉၉၆ခုနှစ်တွင် ဦးဝင်းမော်က တည်ထောင်ခဲ့သည်။
မြန်မာနိုင်ငံရှိ ရုပ်သံကြည့်ရှုသူ ၇၀ ရာခိုင်နှုန်းသည် Forever Group၏ လုပ်ငန်းများကို လစဥ်သုံးစွဲနေကြသည်။
ကိုးကား ကဏ္ဍ:မြန်မာနိုင်ငံရှိ ကုမ္ပဏီများ ကဏ္ဍ:မြန်မာနိုင်ငံရှိ ရုပ်မြင်သံကြားထုတ်လွှင့်မှု။
ဗိုလ်မှူးချုပ် (ငြိမ်း) ဒေါက်တာ မျိုးသိန်းကျော် သည် လက်ရှိတွင် သိပ္ပံနှင့်နည်းပညာဝန်ကြီးဌာန၏ ပြည်ထောင်စုဝန်ကြီး ဖြစ်သည်။
၂၀၂၁ ခုနှစ်တွင် နိုင်ငံတော်စီမံအုပ်ချုပ်ရေးကောင်စီ၏ အမိန့်ဖြင့် ပညာရေးဝန်ကြီးဌာနနှင့် သိပ္ပံနှင့်နည်းပညာဝန်ကြီးဌာနတို့ကို ခွဲထုတ်ပြီးနောက် ဝန်ကြီးအဖြစ် ခန့်အပ်ခံရသည်။
ဝန်ကြီးတာဝန် မထမ်းဆောင်မီက သူသည် တပ်မတော်နည်းပညာတက္ကသိုလ်၏ ပါမောက္ခချုပ်အဖြစ် တာဝန်ထမ်းဆောင်ခဲ့သည်။
၂၀၂၁ နောက်ပိုင်း တာဝန်ထမ်းဆောင်မှု ၂၀၂၁ ခုနှစ်၊ ဇွန်လ(၁၇) ရက်နေ့တွင် ယခင်အစိုးရလက်ထက်၏ ပညာရေးဝန်ကြီးဌာန (သိပ္ပံနှင့် နည်းပညာ)ကို နိုင်ငံတော်စီမံအုပ်ချုပ်ရေးကောင်စီ၏ အမိန့်အမှတ် (၁၃၈/၂၀၂၁)ဖြင့် ပညာရေးဝန်ကြီးဌာန နှင့် သိပ္ပံနှင့်နည်းပညာဝန်ကြီးဌာန နှစ်ခု ခွဲထုတ်ပြင်ဆင်ဖွဲ့စည်းခဲ့ရဲ့ရာ ဒေါက်တာမျိုးသိန်းကျော်ကို သိပ္ပံနှင့်နည်းပညာ ပြည်ထောင်စုဝန်ကြီးအဖြစ် ခန့်အပ်ခံရသည်။
သိပ္ပံနှင့် နည်းပညာဝန်ကြီးအဖြစ် နိုင်ငံတော်စီမံအုပ်ချုပ်ရေးကောင်စီဥက္ကဋ္ဌ ဗိုလ်ချုပ်မှူးကြီး မင်းအောင်လှိုင်၏ မြန်မာနိုင်ငံတွင် နျူကလီးယားစွမ်းအင် အကောင်အထည်ဖော်ရေးတွင် အဓိကပါဝင်သူ ဖြစ်သည်။
​ နျူကလီးယားစွမ်းအင် အကောင်အထည်ဖော်ရေး ဦးဆောင်ကော်မတီတွင် အတွင်းရေးမှူးအဖြစ် တာဝန်ယူထားသည်။
၂၀၂၂ ခုနှစ်၊ ဇွန်လပိုင်းက ဗိုလ်ချုပ်မှူးကြီး မင်းအောင်လှိုင်၏ ရုရှားနိုင်ငံ ခရီးစဉ်တွင် ဒေါက်တာမျိုးသိန်းကျော်က ပါဝင်လိုက်ပါခဲ့ပြီး၊ ရုရှားနိုင်ငံပိုင်အဏုမြူစွမ်းအင်ကော်ပိုရေးရှင်း Rosatom နှင့် မြန်မာနိုင်ငံ၌ အဏုမြူ ဓာတ်အားပေးစက်ရုံ တည်ဆောက်နိုင်ရေး သဘောတူညီချက်တွင် မြန်မာနိုင်ငံကိုယ်စား သူက လက်မှတ်ရေးထိုးခဲ့သည်။
၂၀၂၅ ခုနှစ်၊ ဇူလိုင်လ ၃၁ ရက်နေ့တွင် နိုင်ငံတော်စီမံအုပ်ချုပ်ရေးကောင်စီကို ဖျက်သိမ်းပြီး အသစ်ဖွဲ့စည်းလိုက်သော ဦးညိုစောအစိုးရတွင် သိပ္ပံနှင့် နည်းပညာဝန်ကြီး ရာထူးတွင် အမျိုးသားကာကွယ်ရေးနှင့် လုံခြုံရေးကောင်စီက ဆက်လက် ခန့်အပ်ခံရသည်။
ဂက်ဆန်းတောင် (月山, Gassan) သည် ဂျပန်နိုင်ငံ၊ ယာမဂတစီရင်စုတွင် တည်ရှိသည့် မီးတောင်တစ်ခု ဖြစ်သည်။
ဤတောင်သည် ဒဲဝတောင်သုံးခုတွင် အမြင့်ဆုံး ဖြစ်သည်။
တောင်ထိပ်တွင် ဂက်ဆန်းနတ်ကျောင်းတော် ရှိသည်။
တောင်ထိပ်သည် ပင်လယ်မျက်နှာပြင်အထက် ၁၉၈၄ မီတာ (၆၅၀၉ ပေ) ရှိသည်။
တောင်တက်ရာလမ်ကြောင်းအစမှ တောင်ထိပ်ရောက်သည်အထိ ၄ - ၅ နာရီ ကြာမြင့်သည်။
လည်ပတ်ကြသူများအနေဖြင့် ရာသီဥတုကို သတိထားရန်လိုအပ်ပြီး လေပြင်းတိုက်ခတ်ပြီး မိုးရွာသွန်းသည့်အချိန်တွင် မတက်မိရန် သတိပြုသင့်သည်။
တောင်တက်ရာလမ်ကြောင်းသည် လမ်းခင်းထားခြင်းမရှိပေ။
ဆောင်းရာသီတွင် နှင်းများထူထပ်စွာကျဆင်းသည့်အတွက် တောင်ပေါ်နှင့် နတ်ကျောင်းသို့ တက်ရောက်ခြင်းကို ကာလကြာရှည် ပြုလုပ်နိုင်ခြင်း မရှိပေ။
သို့သော် ဧပြီလမှ နွေရာသီကာလအလယ်အထိ ဤတောင်တွင် နှင်းလျှောစီးခြင်းကို ပြုလုပ်နိုင်သည်။
以前はアスピーテに分類されていたが、現在では成層火山が侵食や爆発によりなだらかになったものであるという説が有力である。詳しくはノート及び火山#地形による分類を参照。 ရုပ်ပုံများ ပြင်ပလင့်များ Mount Gassan Travel: (Japanese) Mt. Gassan Page: (English) Mount Gassan Travel: (English) ကိုးကား ကဏ္ဍ:ဂျပန်နိုင်ငံရှိ တောင်များ။
ဟချိမန်းတိုင်းတောင် (八幡平, Hachimantai) သည် ဂျပန်နိုင်ငံ၊ ဟွန်းရှူးကျွန်းမြောက်ပိုင်းတွင် တည်ရှိသည့် တောင်တစ်ခု ဖြစ်သည်။
ဤတောင်သည် ဟချိမန်းတိုင်းကုန်းပြင်မြင့်ပတ်လည်တွင် တည်ရှိနေသည့် တောင်အုပ်စုထဲတွင် အမြင့်ဆုံး ဖြစ်သည်။
နဆုမီးတောင်ဇုန်၏ အစိတ်အပိုင်းတစ်ခုအနေအဖြင့် တည်ရှိသည်။
အိဝတဲစီရင်စုနှင့် အခိတစီရင်စုတို့၏ နယ်နိမိတ်နှစ်ခုပေါ်တွင် တည်ရှိသည်။
ဤတောင်သည် ဂျပန်နိုင်ငံ၏ ထင်ရှားသည့် တောင် ၁၀၀ စာရင်းတွင်ပါဝင်ပြီး တိုဝဒ - ဟချိမန်းတိုင်းအမျိုးသားဥယျာဉ်၏ အစိတ်အပိုင်းတစ်ခုလည်း ဖြစ်သည်။
အန်းဇုအန်းမင်း(ဗီယက်နမ်: An Dương Vương / 安陽王)သည် ဗီယက်နမ်ရှေးဟောင်းဘုရင်ဖြစ်သည်။
သူ၏အမည်ရင်းမှာ ထွတ်ဖန်း(蜀泮; Thục Phán)ဖြစ်သည်၊ ဖိုးလှကြီးမွေးသက္ကရာဇ်နှင့်ကွယ်လွန်သည့်နေ့ကိုအတိအကျမသိရသေးပါ။
အန်းဇုအန်းမင်းသည် ဒဏ္ဍာရီဆန်ဆန် သို့မဟုတ် ဒဏ္ဍာရီတစ်ပိုင်း ဘုရင် ၁၈ ပါးထက်မနည်း အုပ်ချုပ်ခဲ့သည့် ဗန်လန် (文郎; Văn Lang) ဟု အမည်ပေးထားသည့် ဒဏ္ဍာရီတစ်ပိုင်း နိုင်ငံတော်ကို ဆက်ခံသည့် အုံလတ်(甌貉; Âu Lạc)ကို တည်ထောင်ခဲ့သည်။
သူသည် ဗီယက်နမ်သမိုင်းတွင် ပထမဆုံးသော သမိုင်းဝင်စစ်မှန်သောဘုရင်ဖြစ်ပြီး ဗီယက်နမ်နိုင်ငံ၏ ပထမဆုံးပဒေသရာဇ်နိုင်ငံကို တည်ထောင်သူလည်းဖြစ်သည်။
အုံလတ်ချုပ်က ဘီစီ ၂၀၈ မှ ဘီစီ ၁၇၉ အထိ တည်ရှိခဲ့သည်ဟု စီးမချန်းရာဇဝင်(‌‌司馬遷史記)များက အခိုင်အမာဆိုကြပြီး အခြားသတင်းရင်းမြစ်များက ဘီစီ ၂၅၇ မှ ဘီစီ ၂၀၈ အထိ နှစ်ပေါင်း 50 သက်တမ်းရှိသည်ဟု ဆိုကြသည်။
အမှတ် (၂၄၉) ခြေလျင်တပ်ရင်းသည် ရှမ်းပြည်နယ်၊ မိုင်းပျင်းမြို့(မိုင်းပျင်းလေး) အခြေစိုက် အရှေ့ပိုင်းတိုင်းစစ်ဌာနချုပ် လက်အောက်ခံ တပ်ရင်းဖြစ်သည်။
ရတခ။
ဘိုရို-ဂါရို ဘာသာစကားများသည် ပင်မ တရုတ်-တိဗက်ဘာသာစကားမိသားစု ကိုင်းခွဲဘာသာစကားအုပ်စုတစ်ခုဖြစ်ပြီး အရှေ့မြောက်အိန္ဒိယ၊ဘူတန်နိုင်ငံ၊ဘင်္ဂလားဒေ့ရှ်နိုင်ငံတို့တွင်ပြောဆိုကြသည်။
file:Bodo-Garo.map.png ဤဘာသာစကားမိသားစုတွင် Boro ဘာသာစကား၊ Garo ဘာသာစကား၊ Kokborok (Tripuri)၊ Dimasa၊ Rabha၊ Tiwa စသည်တို့ ပါဝင်သည်။
ဘိုရို-ဂါရို ဘာသာစကားများသည် တူညီသည့် အုပ်စုတစ်ခုတည်းမှဆင်းသက်လာသော သုတေသနများက ညွှန်းပြသည်။
ထို ဘာသာစကားများကို စုပေါင်းအားဖြင့် **၁၀ မီလီယံကျော်**သော လူဦးရေများက သုံးစွဲနေကြပြီး အဓိကအားဖြင့် အိန္ဒိယနိုင်ငံ အာသံ, မီဇိုရမ်, မေဂါလာယ၊ နာဂလန်နှင့် တရစ်ပူရာ ပြည်နယ်များတွင် တွေ့ရသည်။
ဘိုရို-ဂါရိုဘာသာစကားအုပ်စုအတွင်း အုပ်စု၄ခုပါဝင်ပြီး ဘိုရို၊ဂါရို၊ကိုချ် နှင့် ဒီအိုရီ ဘာသာစကားများဖြစ်သည်။
ဘိုရို-ဂါရို ဘာသာစကားများသည် သမိုင်းကြောင်းအရ ဗြဟ္မပုတ္တရချိုင့်ဝှမ်းတစ်လျှောက်နှင့် ယခုဘင်္ဂလားဒေ့ရှ်မြောက်ပိုင်းဒေသများတွင် အလွန်ပျံ့နှံ့ခဲ့ပြီး၊ ရှေးဟောင်း-ဘိုရို-ဂါရိုဘာသာစကားသည် အာသံဘာသာစကား ဖြင့်အစားထိုးခြင်းမပြုမီ ဗြဟ္မပုတ္တရချိုင့်ဝှမ်း၏မူရင်းဘာသာစကားများ ဖြစ်သည်ဟု ယူဆရသည်။
ဆက်စပ် တိဗက်-ဗမာနွယ် ဘာသာစကားများ တရုတ်-တိဗက်နွယ် ဘာသာစကားများ တိဘက်-ဗမာနွယ်များ အိန္ဒိယပြည်သို့ ရွှေပြောင်းနေထိုင်မှု အရင်းအမြစ်များ Burling, Robbins (2003). "The Tibeto-Burman Languages of Northeastern India". In Thurgood, Graham; LaPolla, Randy J. (eds.). The Sino-Tibetan Languages. Routledge. Joseph, U.V. (2007). "Rabha Language of Assam". Assam Institute of Research. van Driem, George (2001). Languages of the Himalayas. Brill Academic Publishers.။
ဂေါ်ရခါးတို့၏ အမှတ်သညာဖြစ်သော khukuri ဓား ဂေါ်ရခါးများ ( သို့မဟုတ် ; ) တို့သည် မိမိတို့ဘာသာ ဂေါ်ရခါးလီ (; ) ဟု ခေါ်ဝေါ်ကြပြီး၊ အိန္ဒိယတိုက်ငယ်မှ ဇာတိဖြစ်သော စစ်သားများဖြစ်ကြကာ အဓိကအားဖြင့် နီပေါနိုင်ငံနှင့် အိန္ဒိယမြောက်ပိုင်းဒေသအချို့တွင် နေထိုင်ကြသည်။
ဂေါ်ရခါးတပ်ဖွဲ့များတွင် နီပေါလူမျိုးများနှင့် (အိန္ဒိယတွင်) နီပေါစကားပြော အိန္ဒိယလူမျိုးများဖြစ်သော အိန္ဒိယ ဂေါ်ရခါးများ ပါဝင်သည်။
၎င်းတို့ကို နီပေါစစ်တပ် (၉၆,၀၀၀)၊ အိန္ဒိယစစ်တပ် (၄၂,၀၀၀)၊ ဗြိတိသျှစစ်တပ် (၄,၀၁၀)၊ စင်္ကာပူရှိ ဂေါ်ရခါးတပ်ဖွဲ့၊ ဘရူနိုင်းရှိ ဂေါ်ရခါး အရံတပ်ဖွဲ့၊ နှင့် ကမ္ဘာတစ်ဝန်းရှိ ကုလသမဂ္ဂ ငြိမ်းချမ်းရေးထိန်းသိမ်းရေးတပ်ဖွဲ့များနှင့် စစ်မြေပြင်များအတွက် စုဆောင်းခန့်အပ်သည်။
အဆိုပါ လူမျိုးစုနှစ်ခုမှ သာမန်လူများသည် ရွေးချယ်ရေးနှင့် လေ့ကျင့်ရေးလုပ်ငန်းစဉ်ကို လျှောက်ထားပြီး အောင်မြင်ပါက ဂေါ်ရခါးစစ်သား ဖြစ်လာကြသည်။
ဂေါ်ရခါးတို့သည် ရှေ့သို့ကွေးသော ဓားဖြစ်သည့် ကူကရီဓား (khukuri) နှင့် နီးကပ်စွာ ဆက်စပ်လျက်ရှိပြီး ရဲစွမ်းသတ္တိနှင့် ပြည့်စုံသော စစ်ရေးစွမ်းရည်ကြောင့် ကျော်ကြားသည်။
အိန္ဒိယစစ်တပ်၏ ကာကွယ်ရေးဦးစီးချုပ်ဟောင်း ဖီးလ်မာရှယ် ဆမ် မာနက်ရှောက တစ်ချိန်က ဤသို့ ပြောကြားခဲ့သည်- ဇစ်မြစ် သမိုင်းကြောင်းအရ "ဂေါ်ရခါး" နှင့် "ဂေါ်ရခါးလီ" ဟူသော ဝေါဟာရများသည် "နီပေါ" နှင့် အဓိပ္ပာယ်တူဖြစ်ပြီး၊ ၎င်းမှာ ဂေါ်ရခါးဘုရင့်နိုင်ငံ၏ နောက်ဆုံးအုပ်စိုးသူနှင့် နီပေါဘုရင့်နိုင်ငံ၏ ပထမဆုံးဘုရင်ဖြစ်ခဲ့သော ပရစ်ဗီ နာရာယန် ရှား၏ လက်အောက်တွင် နီပေါဘုရင့်နိုင်ငံအဖြစ်သို့ တိုးချဲ့ခဲ့သည့် တောင်ကုန်းဒေသမှ ဂေါ်ရခါးဘုရင့်နိုင်ငံမှ ဆင်းသက်လာခြင်း ဖြစ်သည်။
Land of the Gurkhas; or, the Himalayan Kingdom of Nepal, p. 44, by W.B. Northy (London, 1937) အမှန်စင်စစ်၊ ဂေါ်ရခါးတို့၏ ခတ္တမန္ဒူ တောင်ကြားဒေသအား အထင်ကြီးလောက်ဖွယ် သိမ်းပိုက်နိုင်မှုများက ဗြိတိသျှတို့အား နီပေါ၏ စွမ်းအားကို ချဲ့ကားမြင်စေခဲ့ပြီး၊ နောက်ဆုံးတွင် အင်္ဂလိပ်-နီပေါ စစ်ပွဲ (၁၈၁၄-၁၈၁၆) သို့ ဦးတည်စေခဲ့သည်။
Rose, Leo E. Nepal: Strategy for Survival. 1st ed. University of California Press, 1971. ဤအမည်သည် ဂေါ်ရခါးခရိုင်တွင် သမိုင်းဝင်နတ်ကွန်းတစ်ခုရှိသော အလယ်ခေတ် ဟိန္ဒူ သူရဲကောင်း သူတော်စင် ဂုရု ဂေါရခနတ်သ်ထံမှ ဆင်းသက်လာခြင်း ဖြစ်နိုင်သည်။
စကားလုံးကိုယ်တိုင်မှာမူ Go-Raksha (၊ 'နွား (गो) တို့ကို ကာကွယ်စောင့်ရှောက်သူ (रक्षा)') မှ ဆင်းသက်လာပြီး၊ raksha သည် rakha (रखा) ဖြစ်လာသည်။
Rakhawala ဆိုသည်မှာ 'ကာကွယ်စောင့်ရှောက်သူ' ဟု အဓိပ္ပာယ်ရပြီး raksha မှ ဆင်းသက်လာခြင်းပင် ဖြစ်သည်။
နီပေါ၊ ဗြိတိသျှနှင့် အိန္ဒိယစစ်တပ်များတွင် နီပေါ၊ ယူနိုက်တက်ကင်းဒမ်း၊ အိန္ဒိယနှင့် စင်္ကာပူတို့၌ စုဆောင်းခန့်အပ်ထားသော ဂေါ်ရခါးစစ်တပ်များ ရှိသည်။
၎င်းတို့သည် ကြေးစားစစ်သားများနှင့်ပတ်သက်၍ ဂျီနီဗာ သဘောတူညီချက်များ၏ နောက်ဆက်တွဲစာချုပ် I ၏ အပိုဒ် ၄၇ ပါ စံသတ်မှတ်ချက်များစွာနှင့် ကိုက်ညီသော်လည်း၊ ပြင်သစ်နိုင်ငံခြားတပ်ဖွဲ့နှင့် အလားတူစွာ အပိုဒ်ခွဲ ၄၇(င) နှင့် (စ) တို့အရ ကင်းလွတ်ခွင့် ရရှိကြသည်။
thumb|ဂေါ်ရခါးဘုရင့်နိုင်ငံ၏ ဘုရင်နှင့် ခေတ်သစ် ဂေါ်ရခါးလီတပ်ဖွဲ့ကို တည်ထောင်သူ မဟာရာဇာဓိရာဇ ပရစ်ဗီ နာရာယန် ရှား (၁၇၄၃-၁၇၇၅) သည် ၎င်း၏ ပထမဆုံး တပ်မတော်စစ်ဦးစီးချုပ် စေနာပတိ ရှီဗာရမ် ဆင်း ဘက်စ်နီယက် (၁၇၄၇ တွင် ကွယ်လွန်) နှင့် တိုင်ပင်ဆွေးနွေးနေစဉ် ၁၈၁၄-၁၆ ခုနှစ် အင်္ဂလိပ်-နီပေါ စစ်ပွဲအတွင်း ဂေါ်ရခါးဘုရင့်နိုင်ငံနှင့် အရှေ့အိန္ဒိယကုမ္ပဏီတို့အကြား တိုက်ပွဲတွင် ဂေါ်ရခါးလီစစ်သားများသည် ဗြိတိသျှတို့အား အထင်ကြီးစေခဲ့ပြီး၊ ဗြိတိသျှတို့က ၎င်းတို့ကို ဂေါ်ရခါးများဟု ခေါ်ဝေါ်ခဲ့ကြသည်။
ကိုးကား Chauhan, Dr. Sumerendra Vir Singh (1996). The Way of Sacrifice: The Rajputs, pp. 28–30, Graduate Thesis, South Asian Studies Department, Dr. Joseph T. O'Connell, Professor Emeritus, University of Toronto, Toronto, Ontario Canada. Cross, J.P & Buddhiman Gurung (2002) Gurkhas at War: Eyewitness Accounts from World War II to Iraq. Greenhill Books. . Ember, Carol & Ember, Melvin. (2003). Encyclopedia of Sex and Gender: Men and Women in the World's Cultures. Springer. . Poddar, Prem and Anmole Prasad (2009). Gorkhas Imagined: I.B. Rai in Translation. Mukti Prakashan. Purushottam Sham Shere J B Rana (1998). Jung Bahadur Rana-The Story of His Rise and Glory. Tod, James & Crooke, William (eds.) (1920). Annals and Antiquities of Rajasthan. 3 Volumes. Motilal Banarsidass Publishers Pvt. Ltd., Delhi. Reprinted 1994. ပြင်ပလင့်ခ်များ About Gurkhas and Gurkha Knives Gurkha Museum The Tripartite Agreement (TPA) 1947, British Ministry of Defence Twenty-Six Victoria Crosses have been won by Gurkha Regiments British, Indian, France Army training ကဏ္ဍ:နီပေါနိုင်ငံ၏ စစ်ရေး ကဏ္ဍ:ကိုလိုနီ တပ်ဖွဲ့များ ကဏ္ဍ:ခြေလျင်တပ်ဖွဲ့ ကဏ္ဍ:ဓနသဟာယနိုင်ငံများအဖွဲ့။
ပလေးဘွိုင်း သန်းနိုင် (၁၁ ဩဂုတ် ၁၉၅၀ ခု ဖွား) သည် ၁၉၇၀ – ၈၀ ခုနှစ်ကာလများက မြန်မာ့ခေတ်ပေါ်တေးဂီတသမိုင်းတွင် ထင်ရှားခဲ့သည့် စတီရီယို ခေတ်ဦး တေးသံရှင်၊ ဒရမ်သမားနှင့် ဂီတပညာရှင်တစ်ဦးဖြစ်သည်။
သူသည် အနောက်တိုင်းဂီတသံစဉ်များနှင့် မြန်မာဟန်ပေါင်းစပ်၍ မြန်မာ့တေးဂီတလောက၏ စတီရီယိုခေတ်ကို စတင်ခဲ့သော စွန့်ဦးတီထွင်သူ ဂီတပညာရှင်များထဲမှ တစ်ဦးဖြစ်ပြီး "ပလေးဘွိုင်း တေးဂီတအဖွဲ့" နှင့်အတူ နာမည်ကျော်လူသိများသည်။
ပုဂ္ဂိုလ်ရေးဘဝ ပလေးဘွိုင်း သန်းနိုင်ကို ၁၉၅၀ ပြည့်နှစ် သြဂုတ်လ ၁၁ ရက်နေ့တွင် သူ၏မိဘများဖြစ်သော ဦးဘဖြူ+ဒေါ်ခင်မမ တို့မှ ရန်ကုန်မြို့၍ဖွားမြင်ခဲ့သည်။
ပလေးဘွိုင်း သန်းနိုင်၏ facebook စာမျက်နှာ ပလေးဘွိုင်းအဖွဲ့၏ အခြားအဖွဲ့ဝင်တစ်ဦးလည်းဖြစ်သည့် အမျိုးသမီးအဆိုတော် ပုလဲသည် သူ၏ ဇနီးဖြစ်ပြီး ဝမ်းကွဲမောင်နှမလည်း တော်စပ်သည်။